
Dunaszekcső Községi Önkormányzat Képviselő-testülete

3/2010.

Jegyzőkönyv
Készült a Dunaszekcső Községi Önkormányzat Képviselő-testülete 2010. március 22. napján megtartott üléséről. 

Jelen vannak:

	Faller János
	polgármester

	Szabó Gergely

Bíró Zsolt

Dr.Metz Judit
	alpolgármester



	Prucs András

Sándor József
	képviselők

	Pest Éva  körjegyző
	


                    3.napirendi ponthoz: Szőcsné Mayer Éva tagintézmény-vezető
Igazoltan távol: Bokor Zoltánné,  Frányó János, Kulutácz Zoltán, Tóth András

Faller János polgármester köszönti a megjelenteket, megállapítja, hogy az ülés határozatképes, mert a megválasztott 10 fő képviselő közül 6 fő az ülésen megjelent. Javaslatot tesz az ülés napirendi pontjaira, melyet a testület újabb javaslat nélkül az alábbiak szerint egyhangúlag elfogad:

1.) MTKT társulási megállapodásának módosítása         

Előterjesztő: Faller János polgármester

2.) A fodrászüzlet helyiségére kérelem

Előterjesztő: Faller János polgármester

3.) Tájékoztató az óvoda helyzetéről

Előterjesztő: Szőcsné Mayer Éva

4.) Közbeszerzési Terv

Előterjesztő: Faller János polgármester

5.) Lejárt határidejű határozatok, a két ülés között történt fontosabb események

Előterjesztő: Faller János polgármester

NAPIRENDI PONTOK TÁRGYALÁSA

1.napirendi pont: Faller János polgármester: A Kistérségi Társulás társulási megállapodását ismételten módosítani indokolt. Az előterjesztés megérkezett mindenkihez, és javasolja annak alapján a döntés meghozatalát.

Kérdés, hozzászólás nem volt, a testület 6 szavazattal 0 ellenében a következő határozatot hozta: 

12/2010. (III.22.) Kt. számú határozat

A Mohácsi Többcélú Kistérségi Társulás

Társulási Megállapodásának módosításáról

I. Dunaszekcső község Képviselő-testülete egyetért a Mohácsi Többcélú Kistérségi Társulás Társulási Megállapodásának 2010. január 1 .-jén hatályba lépő alábbi módosításával:

1. A Társulási Megállapodás II./A pontjának f.) alpontja első bekezdése a következők szerint módosul:

- a Sztv. 63. §-a szerinti házi segítségnyújtás, valamint az Sztv. 57. § (1) bekezdésében meghatározott alapszolgáltatások közül a nappali ellátás valamint a szociális étkeztetés biztosítása céljából fenntartja az Egyesített Szociális Intézményt, a MTKT Lippói Gondozási Központját (Lippó, Ivándárda, Sárok, Bezedek községekre kiterjedő működési és illetékességi területtel), a MTKT Véméndi Idősek Klubját (Véménd, Feked, Szebény községekre kiterjedő működési és illetékességi területtel), a MTKT Himesházai idősek Klubját (Himesháza, Erdősmárok, Szűr, Székelyszabar, Maráza, Geresdlak községekre kiterjedő működési és illetékességi területtel), a MTKT Dunaszekcsői Idősek Klubját (Dunaszekcső, Homorúd községekre kiterjedő működési és illetékességi területtel), a MTKT Nagynyárádi Idősek klubját (Nagynyárád községre kiterjedő működési és illetékességi területtel), a MTKT Majsi Idősek Klubját (Majs, Udvar, Kölked községekre kiterjedő működési és illetékességi területtel), a  MTKT Sátorhelyi idősek Klubját (Sártorhely községre kiterjedő működési és illetékességi területtel);

.

2. A Társulási Megállapodás III.8. pontjában meghatározott számadatok a következők szerint módosulnak:

A 2010. évi arányok a következők: 

	 
	 
	 
	Szavazati és

	Település
	Lakosság száma
	Szavazatszám
	költségvetési

	 
	(2009.január 1.)
	 
	hozzájárulási arány

	Babarc
	799
	8
	1,55

	Bár
	578
	6
	1,17

	Belvárdgyula
	452
	5
	0,97

	Bezedek
	273
	3
	0,58

	Bóly
	3881
	39
	7,58

	Borjád
	473
	5
	0,97

	Dunaszekcső
	2121
	22
	4,28

	Erdősmárok
	96
	1
	0,19

	Feked
	216
	3
	0,58

	Geresdlak
	876
	9
	1,75

	Görcsönydoboka
	425
	5
	0,97

	Hásságy
	308
	4
	0,78

	Hímesháza
	1147
	12
	2,33

	Homorúd
	659
	7
	1,36

	Ivándárda
	261
	3
	0,58

	Kisbudmér
	123
	2
	0,39

	Kisnyárád
	227
	3
	0,58

	Kölked
	1112
	12
	2,33

	Lánycsók
	2675
	27
	5,25

	Lippó
	546
	6
	1,17

	Liptód
	245
	3
	0,58

	Majs
	1093
	11
	2,14

	Maráza
	204
	3
	0,58

	Máriakéménd
	543
	6
	1,17

	Mohács
	19735
	172
	33,33

	Monyoród
	203
	3
	0,58

	Nagybudmér
	229
	3
	0,58

	Nagynyárád
	761
	8
	1,55

	Olasz
	642
	7
	1,36

	Palotabozsok
	995
	10
	1,94

	Pócsa
	195
	2
	0,39

	Sárok
	148
	2
	0,39

	Sátorhely
	691
	7
	1,36

	Somberek
	1636
	17
	3,30

	Szajk
	862
	9
	1,75

	Szebény
	465
	5
	0,97

	Szederkény
	1863
	19
	3,69

	Székelyszabar
	665
	7
	1,36

	Szűr
	304
	4
	0,78

	Töttös
	599
	6
	1,17

	Udvar
	172
	2
	0,39

	Véménd
	1603
	17
	3,30

	Versend
	943
	10
	1,94

	Összesen:
	52044
	515
	100,00


II. Dunaszekcső község Képviselő–testülete a Mohácsi Többcélú Kistérségi Társulás Társulási Megállapodásának módosításokkal egységes szerkezetbe foglalt szövegét a határozat melléklete szerinti tartalommal elfogadja.

Határidő: értelemszerű
Felelős: polgármester
2.napirendi pont: Faller János polgármester: Az önkormányzat épületében lévő volt fodrászhelyiségre kérelem érkezett. A bérlő is fodrásztevékenységet kíván gyakorolni az üzletben. Legutoljára 12.700 Ft volt a díja, ha erre az infláció mértékét rátesszük évente, akkor most 14.000 Ft lesz a díj. 
Kérdés, hozzászólás nem volt, a testület 6 szavazattal 0 ellenében a következő határozatot hozta:

13/2010. (III.22.) Kt. számú határozat

a Kossuth L.u.35. szám alatti üzlethelyiség bérletéről

A képviselő-testület a Kossuth L.u.35. szám alatti önkormányzati tulajdonban lévő Községháza épületében üresen álló volt fodrászüzlet helyiségét bérbeadja a ZSA-CI-    Kft.-nek kizárólag fodrász és szépségápolás tevékenység gyakorlására. 
A képviselő-testület a Kossuth L.u.35. szám alatti fodrászüzlet bérleti díját 14.000 Ft/hó összegben állapítja meg.

Határidő: szerződéskötésre azonnal

Felelős: Faller János polgármester

3.napirendi pont: Faller János polgármester: Felkéri Szőcsné Mayer Éva tagintézmény-vezetőt, hogy az óvoda helyzetéről készített beszámolóját tegye meg.

Szőcsné Mayer Éva: A GYES 2 évre változott. Május 1-től gondoskodni lehet és kell a kettő életévüket betöltött gyermekekről. 

Eddig évről évre kevesebb volt a gyereklétszám az óvodában. Idén azonban 64 beíratott gyermek jár a 62 férőhelyes intézménybe. Május 1.-től a felmérései alapján 65 óvodás lesz és 12 gyermeket kellene még felvennie. Év közben a HH-s és HHH-s gyermekeket kötelező felvennie. A létszáma telített, nem nagyon lát megoldást a bölcsis korú gyermekek felvételére, elhelyezésére.

Faller János: Tehát most nem alkalmas az óvoda a bölcsődei feladatok ellátására. 

Szőcsné Mayer Éva: Most nem lehet az egységes óvoda-bölcsőde intézményt kialakítani. Építeni kellene helyiséget, de az udvar már így is nagyon kicsi. A pici gyerekeknél a kinti elvárt 10m2-t, és a benti 4 m2-t most nem lehet megoldani.
Szabó Gergely: Az Óvodával szemben van az üresen álló önkormányzati épület. Az alkalmas lenne erre az intézményformára.

Bíró Zsolt: Nem lenne megoldás a családi napközi?

Szőcsné Mayer Éva: Ismerteti a családi napközire vonatkozó elvárásokat. És akkor is kevés a hely a jelenlegi épületben. 

Szabó Gergely: Amit teljesíteni kell a családi napközivel szemben támasztott elvárásoknak, az szinte lehetetlen. Utána járt a vállalkozási formában történő megvalósításnak is, de teljesíthetetlen.

Faller János: A családi napközi miatt járó normatíva és a szülők befizetései nem elegendőek a fenntartásra. Szóba jöhet az iskola udvarán lévő falumúzeum épülete is. Az iskolától teljesen el kellene és lehetne választani, teljesen külön kell működnie. De ott van még az  alsóóvoda is.

Bíró Zsolt: Fél év múlva kipakolják a múzeumot, üres lesz az épület. Valamennyi helyen horribilis költség lenne a kialakítás.

Sándor József: Az alsóóvodát meg kell nézni, hogy milyen állapotban van. 

Szabó Gergely: Az az épület lenne a legalkalmasabb.
Faller János: 2012-ben lesz legégetőbb ez a kérdés. Az épületeink adottak, azokban gondolkodhatunk. A tagintézmény-vezetőt felkéri, hogy adjon információt a testületnek a kialakítási kötelezettségekről. Kb. 10 főre kell számolni. Akár még másik házat is kellene vagy lehetne vásárolni.

Prucs András: Meg kell oldani ezt a kérdést, örüljünk, hogy ennyi gyerek van a faluban. 

Szőcsné Mayer Éva elhagyja az üléstermet.

4. napirendi pont: Faller János polgármester: Összeállította a 2010.évi közbeszerzési tervet. Nagy valószínűséggel fog év közben változni, de akkor majd módosítja a testület. Javasolja az előterjesztés szerinti elfogadást. 
Hozzászólás nem volt, a testület 6 szavazattal 0 ellenében a következő  határozatot hozta: 

a közbeszerzési tervről

A képviselő-testület Dunaszekcső község Önkormányzatának 2010.évi közbeszerzési tervét elfogadja.

Határidő: 2010.évben folyamatosan

Felelős: Faller János polgármester
5. napirendi pont: Faller János polgármester: A fontosabb események között elmondja: A mobil szűrőkamionban 331 fő vett részt a vizsgálatokon. 947 vizsgálatot végeztek el. Bízik benne, hogy aki részt vett a vizsgálatokon, az jónak tartja ezt a megoldást. Sokan mentesültek így az alól, hogy időpontokat kérjenek a mohácsi vagy a pécsi kórházakban.
Az E-ON 24.000 Ft díjat számlázott le, és 60.000 Ft-ba került a vételi lehetőség kialakítása, de ez a mienk is marad.

A RÉV működtetésével kapcsolatban megkereste segítséget kérve a dunafalvi polgármester. Az iskola B épületének egyik helyiségében lehetne kialakítani a dolgozók részére pihenőhelyiséget. 
Hétfőtől-péntekig délelőtt és délután 3-3 alkalommal jönne-menne a kishajó. Ha a személyi kérdések megoldódnak, akkor menni fog a komp is. Nagy valószínűséggel a szociális ellátottak között van olyan személy, akinek van kishajó vezetői végzettsége. E kérdés megoldása érdekében közös testületi ülés lesz majd a dunafalviakkal.
A Templomtéren és a játszótéren a munkálatok megkezdődtek. A helyéről kimarkolt sövény jelentős része már visszaültetésre is került, a többi „iskolában” van. A játszótéri játékok helye kijelölésre került, és a játékok már itt is vannak. Reméli, hogy a templom 200 éves évfordulójára, június 4.napjára kész lesz a II. ütem. 

A Pro Team Kft.-nél lévő kintlévőségeink behajtása, befizetése megtörtént. Komoly gondot jelentett volna a behajtás, mert az Önkormányzat nem újította meg a szerződését, amikor a cég neve megváltozott. 

Ma érkezett meg a levél a Nemzeti Fejlesztési Ügynökségtől, az önkormányzat várhegyi pályázata elnyert 351 millió forintot. Az eredeti pályázati összeget 29 millióval csökkentették. Öt napja van az önkormányzatnak a kifogás benyújtására. Holnap jön a pályázatíró és a tervező megbeszélésre. Az NFÜ támogatási pénzügyi tervet készített. Ezek alapján 2010-ben csak előkészítés lesz, és a további két évben kezdődhet az építkezés. Ezt a tervet indokolt lenne megváltoztatni, mert mihamarabb meg kellene kezdeni a támfal építését. Talán több adat áll már rendelkezésre a zárás idején, és akkor a költségvetési rendeletet is módosítani kell.

A Duna Beton Kft.-vel folytatódnak a problémák. Újabb kérelemmel áll majd elő az ügyvezető. Mindenképpen tárgyalásokat kell kezdeményezni vele. 

Sándor József: A szerződés felbontását kellene elérni. Azért hagyta jóvá a testület a kérelmét 2009-ben mert nem végzett tevékenységet. Közben pedig nagy mennyiségű rongybála került az ingatlanra, tehát az ügyvezető más tevékenységbe kezdett. 

Dr.Metz Judit: Meg kell nézni a cégbíróságot is.

Bíró Zsolt: Szeretne segítséget kérni az önkormányzattól a Magtár előtti beton felbontásában. 

Szabó Gergely: Mikorra tervezi az Önkormányzat a tavaszi szemétgyűjtést.

Faller János: Április 10.napjára. Kéri, hogy akinek van traktorja, pótkocsija, segítsen a nagy mennyiségű szemét összeszedésében és elszállításában. 

Több kérdés, hozzászólás nem volt, a testület 6 szavazattal 0 ellenében a következő  határozatot hozta: 

a lejárt határidejű határozatokról, a két ülés között történt fontosabb eseményekről

A képviselő-testület a lejárt határidejű határozatokról, a két ülés között történt fontosabb eseményekről szóló tájékoztatót elfogadja.

Több napirend nem volt, a polgármester az ülés berekesztette.

Kmf.

Faller János
Pest Éva 

polgármester
körjegyző

